ປະທານປະເທດ ເຈືອງເຕີນຊາງ ຕ້ອນຮັບຜູ້ວ່າການແຂວງ Primorie, ສະຫະພັນລັດເຊຍ
ປະທານປະເທດເຈືອງເຕີນຊາງຕ້ອນຮັບຜູ້ວ່າການແຂວງPrimorie,
ສະຫະພັນລັດເຊຍ. (ພາບ: Nguyễn Khang/TTXVN)
ວັນທີ 29/3, ໃນການຕ້ອນຮັບທ່ານ V. Miklushevskiy, ຜູ້ວ່າການແຂວງ Primorie, ສະຫະພັນລັດເຊຍ ພວມຢ້ຽມຢາມ ແລະ ເຮັດວຽກຢູ່ ຫວຽດນາມ, ທ່ານ ເຈືອງເຕີນຊາງ, ປະທານປະເທດ ຫວຽດນາມ ໄດ້ຕີລາຄາສູງໝາກຜົນແຫ່ງການເຮັດວຽກລະຫວ່າງທ່ານຜູ້ວ່າການແຂວງ ກັບການນຳນະຄອນ ຮ່າໂນ້ຍ. ທ່ານປະທານປະເທດ ຖືວ່າ: ການພົວພັນຮ່ວມມືລະຫວ່າງ Primorie ແລະ ຫວຽດນາມ ໃນໄລຍະຜ່ານມາໄດ້ມີການຫັນປ່ຽນຕາມທິດຕັ້ງໜ້າ, ສະແດງໃຫ້ເຫັນຜ່ານຈຳນວນນັກສຶກສາ ແລະ ວິສາຫະກິດ ຫວຽດນາມ ໄປ Primorie ຮຳ່ຮຽນ ແລະ ຊອກຫາກາລະໂອກາດຮ່ວມມືນັບມື້ນັບຫຼາຍ. ທ່ານປະທານປະເທດ ສະເໜີອຳນາດການປົກຄອງແຂວງ Primorie ເປີດກ້ວາງຕະຫຼາດ, ເຊື່ອມຕໍ່ກັບບັນດາເຂດອ້ອມຂ້າງ, ເພື່ອໃຫ້ສິນຄ້າຂອງ ຫວຽດນາມ ສຳຜັດກັບເຂດຕາເວັນອອກໄກຂອງລັດເຊຍ. ທ່ານ ເຈືອງເຕີນຊາງ ຢັ້ງຢືນວ່າ: ບັນດາກະຊວງ, ຂະແໜງການ ຫວຽດນາມ ຈະສ້າງເງື່ອນໄຂຫຼາຍທີ່ສຸດເພື່ອໃຫ້ວິສາຫະກິດ 2 ປະເທດເພີ່ມທະວີການຮ່ວມມື.
(ແຫຼ່ງຄັດຈາກ VOV)